**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL OBELIŲ SOCIALINIŲ PASLAUGŲ NAMŲ TEIKIAMŲ SOCIALINIŲ PASLAUGŲ KAINŲ SUDERINIMO**

2023 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 2 dalimi, atsižvelgdama į Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 ,,Dėl Socialinių paslaugų finansavimo ir lėšų apskaičiavimo metodikos patvirtinimo“, 20 ir 21 punktus ir Obelių socialinių paslaugų namų 2023 m. sausio 11 prašymą Nr. (1.10)-R3-30 ,,Dėl socialinių paslaugų kainų“, Rokiškio rajono savivaldybės taryba n u s p r e n d ž i a:

1. Suderinti Obelių socialinių paslaugų namų teikiamų socialinių paslaugų kainas (priedas).
2. Pripažinti netekusiu galios Rokiškio rajono savivaldybės tarybos 2022 m. sausio 28 d. sprendimą Nr. TS-21 ,,Dėl socialinių paslaugų kainų suderinimo“.
3. Skelbti šį sprendimą Teisės aktų registre.

Savivaldybės meras Ramūnas Godeliauskas

Elona Adomavičienė

Rokiškio rajono savivaldybės tarybos

2023 m. sausio 27 d. sprendimo Nr. TS-

priedas

**OBELIŲ SOCIALINIŲ PASLAUGŲ NAMŲ TEIKIAMŲ SOCIALINIŲ PASLAUGŲ KAINOS**

|  |  |  |
| --- | --- | --- |
| **Paslaugos pavadinimas** | **Paslaugos teikimo norma / trukmė** | **Paslaugos kaina** |
| Asmeninės higienos ir priežiūros paslaugų organizavimas:skalbimo paslaugaprausimasis duše | 1 kartas 1 kartas | 1,30 Eur (- 5kg)1,50 Eur (1 kartas – 0,5 val.) |

|  |  |  |  |  |  |
| --- | --- | --- | --- | --- | --- |
| Socialinės paslaugos rūšis | Socialinių paslaugų gavėjai | Bendroji lėšų dalis (BLD) | Kintamoji lėšų dalis (KLD) | Socialinės paslaugos kaina  | Obelių socialinių paslaugų namų padalinys  |
|  Intensyvi krizių įveikimo pagalba | Socialinę riziką patiriantys asmenys, šeimos su vaikais | 96,57Eur/mėn. | 440,48Eur/mėn. | 537,05Eur/mėn. | Krizių centro padalinys, Mokyklos g. 9, Obeliai |
| Apgyvendinimas savarankiško gyvenimo namuose | Socialinę riziką patiriančios šeimos,sulaukę pilnametystės asmenys (iki 24 m.), kuriems buvo teikta socialinė globa  (rūpyba) socialinės globos įstaigoje ar kurie gyveno socialinę riziką patiriančiose šeimose | 71,90Eur/mėn. | 178,82Eur/mėn. | 250,72Eur/mėn. | Mokyklos g. 9,Obeliai |
| Palydėjimo paslauga jaunuoliams su apgyvendinimu | Sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose | 71,90Eur/mėn. | 178,82Eur/mėn. | 250,72Eur/mėn. | Mokyklos g. 9,Obeliai |
| Socialinė priežiūra šeimoms | Socialinę riziką patiriančios šeimos ir jų vaikai, vaikus su negalia ar raidos sutrikimais auginančios šeimos ir jų vaikai, asmenų su negalia šeimos ir jų vaikai | 0,75Eur/val. | 11,80Eur/val. | 12,56Eur/val. | Respublikos g. 94, Rokiškis |
| Pagalba globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti | Vaikus globojantys (rūpinantys), prižiūrintys ar įvaikinę asmenys ir besirengiantys globėjais (rūpintojais), budinčiais globotojais, įtėviais ar šeimynų steigėjais, dalyviais tapti asmenys | 1,90Eur/val. | 10,06Eur/val. | 11,96Eur/val. | Vytauto g. 25, Rokiškis |
| Trumpalaikė socialinė globa bendruomeniniuose namuose | Vaikai, laikinai likę be tėvų globos, socialinę riziką patiriantys vaikai ar vaikai iš socialinę riziką patiriančių šeimų | 242,00Eur/mėn. | 1774,00Eur/mėn. | 2016,00Eur/mėn. | Kalno g.6, Stasiūnų k., Obelių sen.,Barkiškio g. 9, Obelių priemiestis,Kauno g. 1E, Rokiškis |
| Ilgalaikė socialinė globa bendruomeniniuose namuose | Be tėvų globos likę vaikai, kuriems nustatyta nuolatinė globa | 242,00Eur/mėn. | 1774,00Eur/mėn. | 2016,00Eur/mėn. | Kalno g.6, Stasiūnų k., Obelių sen.,Barkiškio g. 9, Obelių priemiestis,Kauno g. 1E, Rokiškis |

Rokiškio rajono savivaldybės tarybai

**SPRENDIMO PROJEKTO ,,DĖL OBELIŲ SOCIALINIŲ PASLAUGŲ NAMŲ TEIKIAMŲ SOCIALINIŲ PASLAUGŲ KAINŲ SUDERINIMO“ AIŠKINAMASIS RAŠTAS**

 **Parengto projekto tikslai ir uždaviniai.** Patvirtinti Rokiškio rajono savivaldybės tarybos sprendimą „Dėl socialinių paslaugų kainų suderinimo“.

 **Šiuo metu esantis teisinis reglamentavimas.** Lietuvos Respublikos Vyriausybės nutarimas ,,Dėl Socialinių paslaugų finansavimo ir lėšų apskaičiavimo metodikos patvirtinimo“, Lietuvos Respublikos socialinės apsaugos ir darbo ministro 2006 m. balandžio 5 d. įsakymas Nr. A1-93 „Dėl Socialinių paslaugų katalogo patvirtinimo“ (suvestinė redakcija nuo 2023-01-01) ir Lietuvos Respublikos socialinės apsaugos ir darbo ministro 2020 m. birželio 30 d. įsakymas Nr. A1-622 „Dėl Socialinės priežiūros akreditavimo tvarkos aprašo patvirtinimo“ (suvestinė redakcija 2022-07-01).

 **Sprendimo projekto esmė.** Socialinių paslaugų finansavimo ir lėšų apskaičiavimo metodika reglamentuoja socialinių paslaugų pagal atskiras socialinių paslaugų rūšis finansavimą ir lėšų socialinėms paslaugoms apskaičiavimą. Dėl padidėjusių išlaidų Obelių socialinių paslaugų namai pateikė tarybai suderinti jų įstaigoje teikiamų socialinių paslaugų kainas. Socialinės globos kainą sudaro: bendroji ir kintamoji socialinės globos lėšų dalis. Bendrąją socialinės globos lėšų dalį sudaro šios išlaidos: socialinių paslaugų įstaigos administracinio, ūkinio ir aptarnaujančio personalo darbo užmokestis, valstybinio socialinio draudimo įmokos, kvalifikacijos kėlimo, transporto, kanceliarinės ir kitos išlaidos. Kintamąją dalį sudaro profesinių grupių, susijusių su paslaugų teikimu, darbo užmokestis, valstybinio socialinio draudimo įmokos, kvalifikacijos kėlimo, maitinimo, medikamentams, transportui išlaidos kitoms, prekėms ir paslaugoms, kurios susijusios su paslaugos gavėjo poreikiais (slaugos, ugdymo ir kita), išlaidos socialinei paramai pinigais (vaikų kišenpinigiams mokėti). Nuo 2023 m. sausio 1 d. įsigaliojus naujoms Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“ (suvestinė redakcija nuo 2023-01-01) patvirtintoms paslaugoms ir įstaigai akreditavus naujas socialines paslaugas, teikiame tarybai suderinti ir patvirtinti Obelių socialinių paslaugų namuose teikiamų socialinių paslaugų kainas.

 **Laukiami rezultatai.** Įvertinus socialinių paslaugų teikimo faktines išlaidas (darbo užmokesčio, valstybinio socialinio draudimo įmokų, transporto, komunalinių išlaidų ir kitas sąnaudas) ir įstaigai akreditavus naujai teikiamas socialines paslaugas, bus suderintos su steigėju socialinių paslaugų kainos.

 **Finansavimo šaltiniai ir lėšų poreikis**: savivaldybės biudžetas ir valstybės biudžeto tikslinės dotacijos.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Direktorė Elona Adomavičienė